ROMÂNIA					
JUDEȚUL TIMIȘ
MUNICIPIUL TIMIȘOARA 
DIRECȚIA PATRIMONIU		
COMPARTIMENTUL SPAȚII CU ALTĂ DESTINAȚIE 
NR. SC2022-26758/27.10.2022
					
	
RAPORT DE SPECIALITATE 
privind prelungirea pe o perioadă de 3 ani, a contractului de închiriere  nr.1605/2018,  încheiat cu Asociația Crescătorilor de Albine din România Filiala Județeană Timiș pentru   spațiul cu altă destinație situat în imobilul din Timișoara, Piața Traian , nr.3 
	
 	Prin cererea cu numărul SC2022-025137/11.10.2022, Asociația Crescătorilor de Albine din România Filiala Județeană Timiș, solicită prelungirea contractului de închiriere nr.1605/2018, având ca obiect  spațiul   situat în imobilul din Timișoara , Piața Traian , nr.3.
Precizăm următoarele : spațiul închiriat prin contractul nr.1605/2018  are  suprafața de 70,10 m.p, fiind  înscris în cartea funciară nr.420937-C1-U15, SAD1, număr top 5746/XI, în proprietatea Statului Român ,,în administrarea Sfatului Popular Oraș  Timișoara” fiind  compus din 2 încăperi, utilizate pentru magazin de produse apicole .
Spațiul este liber de sarcini și a fost verificat de către structurile de specialitate, conform adreselor următoare : 
· [bookmark: _Hlk116896005]Adresa SC 2022-005924/24.10.2022 a Biroului  Clădiri  Terenuri  
· Adresa: SC 2022-25557/ 27.10.2022 a Compartimentului Administrare Fond Funciar; 
· Adresa: SC2022-25557/25.10.2022 a Serviciului Juridic ;   
Pentru acest spațiu, prin HCLMT nr.71/2013 a fost stabilit un tarif de închiriere de 2 euro/m.p/lună .
	Cererea Asociaței a fost analizată în  ședința din 26.10.2022 a Comisiei de Analiză a Spațiilor cu Altă Destinație decât aceea de locuință situate în imobile proprietatea Primăriei Timișoara precum și în proprietatea Statului Român, în administrarea Consiliului Local al Municipiului Timișoara înființată prin HCLMT nr.12/26.06.2012 si modificată prin HCLMT nr.49/22.02.2022, comisia avizând favorabil  solicitarea Asociației Crescătorilor de Albine din România Filiala Județeană Timiș și a hotărât prelungirea pe o perioadă de 3 ani a contractului de închiriere  nr.1605/2018  al  spațiului SAD.1,  situat în imobilul din Timișoara, Piața Traian, nr.3.
 Spațiul atribuit către Asociația Crescătorilor de Albine din România Filiala Județeană Timiș este înregistrat  în evidența patrimonială a Municipiului Timișoara, cu numărul de inventar 101264.01 și valoarea de inventar 96.775 lei.
           În conformitate cu prevederile art. 129, alin. (1), alin (2), lit. c) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;          
	În temeiul art.196 alin. (1), lit.a) și art.139 alin. (3),  lit g) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
Având în vedere  prevederile legale și  aspectele menționate anterior, apreciem că Proiectul de hotărâre privind prelungirea pe o perioadă de 3 ani  a contractului de închiriere  nr.1605/2018, încheiat cu Asociația Crescătorilor de Albine din România Filiala Județeană Timiș pentru   spațiul cu altă destinație situat în imobilul din Timișoara, Piața Traian, nr.3, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

